CELEX: 32021R1795
Language: lv
Date: 2021-10-11 00:00:00
Title: Komisijas Regula (ES) 2021/1795 (2021. gada 11. oktobris), ar ko attiecībā uz terbutilazīna maksimālajiem atlieku līmeņiem konkrētos produktos vai uz tiem labo Eiropas Parlamenta un Padomes Regulu (EK) Nr. 396/2005 (Dokuments attiecas uz EEZ)

12.10.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 361/43
               
            
         KOMISIJAS REGULA (ES) 2021/1795
         (2021. gada 11. oktobris),
         ar ko attiecībā uz terbutilazīna maksimālajiem atlieku līmeņiem konkrētos produktos vai uz tiem labo Eiropas Parlamenta un Padomes Regulu (EK) Nr. 396/2005
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 396/2005 (2005. gada 23. februāris), ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (1), un jo īpaši tās 14. panta 1. punkta a) apakšpunktu un 49. panta 2. punktu,
         tā kā:
         
                     (1)
                  
                  
                     Terbutilazīna maksimālie atlieku līmeņi (MAL) ir noteikti Regulas (EK) Nr. 396/2005 II pielikumā.
                  
               
                     (2)
                  
                  
                     Ar Komisijas Regulu (ES) 2021/618 (2) tika grozīta Regula (EK) Nr. 396/2005, kļūdaini nosakot terbutilazīna MAL cukurkukurūzai, kukurūzai un sorgo 0,01 mg/kg, nevis 0,02 mg/kg, kas ir pareizā kvantitatīvās noteikšanas robeža (LOQ). LOQ 0,02 mg/kg atbilst Eiropas Pārtikas nekaitīguma iestādes pamatotajam atzinumam par spēkā esošajiem MAL saskaņā ar Regulas (EK) Nr. 396/2005 12. panta 1. punktu (3).
                  
               
                     (3)
                  
                  
                     Tāpēc Regula (EK) Nr. 396/2005 būtu attiecīgi jālabo.
                  
               
                     (4)
                  
                  
                     Lai uzņēmējiem un izpildes iestādēm nodrošinātu skaidrību un juridisko noteiktību, šī regula būtu jāpiemēro no tās pašas dienas, kad sāk piemērot Regulu (ES) 2021/618.
                  
               
                     (5)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Regulas (EK) Nr. 396/2005 II pielikums tiek labots saskaņā ar šīs regulas pielikumu.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2021. gada 6. novembra.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 11. oktobrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 70, 16.3.2005., 1. lpp.
         
         
            (2)  Komisijas Regula (ES) 2021/618 (2021. gada 15. aprīlis), ar ko attiecībā uz diklofopa, fluopirama, ipkonazola un terbutilazīna maksimālajiem atlieku līmeņiem konkrētos produktos vai uz tiem groza Eiropas Parlamenta un Padomes Regulas (EK) Nr. 396/2005 II un III pielikumu (OV L 131, 16.4.2021., 55. lpp.).
         
            (3)  Eiropas Pārtikas nekaitīguma iestāde. Saskaņā ar Regulas (EK) Nr. 396/2005 12. pantu sniegts pamatots atzinums par spēkā esošo maksimālo atlieku līmeņu pārskatīšanu attiecībā uz terbutilazīnu. EFSA Journal 2020; 18(1):5980.
      
      
         
            PIELIKUMS
            Regulas (EK) Nr. 396/2005 II pielikumu labo šādi:
            
                         
                     
                     
                        slejā “Terbutilazīns (R) (F)” maksimālos atlieku līmeņus attiecībā uz kodu 0234000 “cukurkukurūza”, 0500030 “kukurūza” un 0500080 “sorgo” aizstāj ar šādām vērtībām:
                        
                                    a)
                                 
                                 
                                    attiecībā uz kodu 0234000 “cukurkukurūza”: “0,01 (*)(+)” ar “0,02 (*)(+)”;
                                 
                              
                                    b)
                                 
                                 
                                    attiecībā uz kodu 0500030 “kukurūza”: “0,01 (*)” ar “0,02 (*)”;
                                 
                              
                                    c)
                                 
                                 
                                    attiecībā uz kodu 0500080 “sorgo”: “0,01 (*)” ar “0,02 (*)”.